KOMISIJOS SPRENDIMAS
2008 m. vasario 28 d.
kuriuo Bendrijos žuvininkystės kontrolės agentūra skiriama institucija, atliekančia tam tikras užduotis pagal Reglamentą (EB) Nr. 1042/2006, ir iš dalies keičiamas Sprendimas 2007/166/EB, patvirtinantis Bendrijos žuvininkystės inspektorių ir inspektavimo priemonių sąrašą
(2008/201/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 28 straipsnio 4 dalį,
atsižvelgdama į 2006 m. liepos 7 d. Komisijos reglamentą (EB) Nr. 1042/2006, nustatantį išsamias Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką 28 straipsnio 3 ir 4 dalių įgyvendinimo taisykles (2), ypač į jo 2 straipsnio 2 dalį, 3 straipsnio 4 dalį, 4 straipsnio 5 dalį, 6 straipsnio 4 dalį, 8 straipsnio 3 dalį ir 9 straipsnio 4 dalį,
atsižvelgdama į Bendrijos inspektorių paskyrimą ir inspektavimo priemones, apie kurias pranešė valstybės narės,
kadangi:
(1)
Pagal Reglamento (EB) Nr. 1042/2006 2 straipsnio 2 dalį, 3 straipsnio 4 dalį, 4 straipsnio 5 dalį, 6 straipsnio 4 dalį, 8 straipsnio 3 dalį ir 9 straipsnio 4 dalį Komisija turi teisę paskirti už šiuose straipsniuose nurodytą veiklą atsakingą instituciją.
(2)
Pagal 2005 m. balandžio 26 d. Tarybos reglamento (EB) Nr. 768/2005, įsteigiančio Bendrijos žuvininkystės kontrolės agentūrą (KFKA) (3), ir iš dalies keičiančio Reglamentą (EB) Nr. 2847/93, nustatančio bendros žuvininkystės politikos kontrolės sistemą, 3 straipsnį Bendrijos žuvininkystės kontrolės agentūros misija, inter alia, yra padėti valstybėms narėms teikti Komisijai informaciją apie žvejybą ir kontrolę bei patikrą ir prisidėti prie valstybių narių bei Komisijos veiklos tiriant ir plėtojant kontrolės bei patikros būdus.
(3)
Todėl KFKA turėtų būti paskirta institucija, nurodyta Reglamento (EB) Nr. 1042/2006 2 straipsnio 2 dalyje, 3 straipsnio 4 dalyje, 4 straipsnio 5 dalyje, 6 straipsnio 4 dalyje, 8 straipsnio 3 dalyje ir 9 straipsnio 4 dalyje.
(4)
Reglamento (EB) Nr. 1042/2006 6 straipsnio 3 dalyje numatyta, kad sudarius pirminį Bendrijos inspektorių, kuriems leista inspektuoti pagal Reglamento (EB) Nr. 2371/2002 28 straipsnio 4 dalį, ir inspektavimo priemonių sąrašą Komisija, remdamasi valstybių narių pranešimais apie pakeitimus, tą sąrašą iš dalies keičia iki kiekvienų metų gruodžio 31 d.
(5)
Todėl reikia iš dalies pakeisti Komisijos sprendimu Nr. 2007/166/EB (4) priimtą Bendrijos inspektorių ir inspektavimo priemonių sąrašą.
(6)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
NUSPRENDĖ:
1 straipsnis
Bendrijos žuvininkystės kontrolės agentūra (KFKA) yra institucija, kuri
a)
gauna sprendimus dėl leidimų suteikimo pagal Reglamento (EB) Nr. 1042/2006 2 straipsnio 2 dalį;
b)
yra kontaktinis centras pagal Reglamento (EB) Nr. 1042/2006 3 straipsnio 4 dalį;
c)
prašo pateikti ir gauna ataskaitas pagal Reglamento (EB) Nr. 1042/2006 4 straipsnio 5 dalį;
d)
skelbia Bendrijos inspektorių ir inspektavimo priemonių sąrašą bei jo pakeitimus pagal Reglamento (EB) Nr. 1042/2006 6 straipsnio 4 dalį;
e)
išduoda identifikavimo dokumentus pagal Reglamento (EB) Nr. 1042/2006 8 straipsnio 3 dalį;
f)
prašo pateikti ir gauna ataskaitas pagal Reglamento (EB) Nr. 1042/2006 9 straipsnio 4 dalį.
2 straipsnis
Sprendimo 2007/166/EEB priedas pakeičiamas šio sprendimo priedu.
Priimta Briuselyje, 2008 m. vasario 28 d.